Champhai Bawrhsap leh Head of Office te inkawm,"1375/2024-2025 Champhai, 30th July 2024: Vawiin chawhnu khan Champhai Bawrhsap  Pu VL Remliana kaihhruaiin Champhai DC Conference Hall-ah Champhai District chhunga sawrkar pisa hotute an thukhawm. Thutkhawm kaihruaitu Pu VL Remliana chuan sawrkar department te chuan mahni zawnah hmalakna tur theuh nei mah se, hmasawnna lian tham thlen tur chuan department ten tum thuhmun nei a thawhhona tha an neih a ngaih thu a sawi a. Champhai District chu Aspirational District Programme-ah telh thuai a nih a beiseiawm thu pawh sawiin, District tana hmasawnna tluantling leh chhenfakawm din a nih ngei theih nan an ngaihtuahna seng turin kalkhawmte chu a sawm a ni. He hunah hian Champhai District chhunga sawrkar pisa hotute an tel tha hle a. Department hnathawh, hmachhawp, hmalakna leh thawhho theihna tur ruahmanna hrang hrang te sawihoin, hun hlawkthlak tak hman a ni. Attachment Loading attachment...",Dated: 30 th Jul 24 4:59 PM,https://dipr.mizoram.gov.in/post/champhai-bawrhsap-leh-head-of-office-te-inkawm